95 વર્ષની પાકટ ઉંમરે, જીવનને ભરપૂર જીવીને વિદાય. એમનાં દીકરી લખે છે કે 'માય ડીઅર ડૅડ પાસડ્ અવે પીસફુલી ઑન 26 મે ઍટ 5.0 પીએમ.'

ગુજરાતી  રંગભૂમિને દેશ ઉપરાંત વિદેશમાં પણ લઈ જનારા ભેખધારી અલગારી કલાકાર જયંતી પટેલ 'રંગલા' વિશે તમે ગુજરાતી અખબારો, ટીવી ચેનલો કે ગૂગલ પર શોધશો તો ભાગ્યે જ કંઈ મળશે. 

રંગભૂમિને જીવન આપી દેનારા ચં. ચી. મહેતા કે જશવંત ઠાકર કે કૈલાશ પંડ્યા કે ગોવર્ધન પંચાલ કે નિમેષ દેસાઈ કે હસમુખ બારાડી વિશે કોઈ વિશેષ વિગતો આપણી પાસે નથી.

નાટ્યજગતના આવા જ એક નટખટ નટ પી. ખરસાણી વિશેનો ગ્રંથ એમના દીકરાઓએ કર્યો, ગુજરાતની કોઈ સંસ્થા કે સરકારે નહીં. 

એમ તો ગુજરાતી સિનેમાના બે લિજેંડરી હીરો - ઉપેન્દ્ર ત્રિવેદી અને નરેશ કનોડિયાએ પોતાનાં બાયૉગ્રાફિકલ પુસ્તકો જાતે જ કરવાં પડેલાં. 

આવા થૅન્કલેસ અને નિરાશાજનક ગુજરાતી વાતાવરણમા જ્યંતી પટેલ 'રંગલા'ની કલરફુલ બાયૉગ્રાફી હસમુખ બારાડીની નાટ્ય સંસ્થા થિએટર મીડિયા સેન્ટરે પ્રકાશિત કરી હતી, એ એક સુખદ અપવાદ છે.

મૅગી જે કલ્ચર આપણે ત્યાં લાવી, એ હવે ચારેકોર ફેલાઈ ગયું છે. એ છે, ઇન્સ્ટન્ટ કલ્ચર. ટીવીને કારણે આમાં પાછો જબ્બરનો ઉછાળો આવ્યો છે. 

લોકો એક દિવસમાં હીરો થઈ જાય છે - પછીના એક દિવસમાં પાછા ઝીરો થઈ જાય છે, એ અલગ વાત છે. 'નેશન વૉન્ટ્સ ટૂ નૉ'ની રાડારાડીવાળા રોજેરોજના હીરો અને ઝીરોના ટીવીના અને ટ્ટિટર ટ્રૅન્ડસના જમાનામા પોતાના ક્ષેત્રમા ખાસ કોલાહલ વગર મૂંગું-મૂંગું કામ કરીને આયખું ખપાવી દેનારા માણસો કે કલાકારોની જોઈએ એવી નોંધ નથી લેવાતી. 

જોકે, એમને એની કોઈ ફરિયાદ નથી કે કોઈ ખોટ પણ નથી. એમનાથી અજાણ્યા રહેવામાં નુકસાન તો આપણું છે, આપણી આવનારી પેઢીઓનું છે. 

'રંગલા'ના ઉપનામથી વધુ જાણીતા આપણા નાટ્યઅભિનેતા ડૉ. જ્યંતી પટેલ અમેરિકામાં સ્વામી અભિનયાનંદ તરીકે ઓળખાતા હતા. 

એમના આશ્રમ અને શિબિરોમા નાટકો થતાં, યોગ થતા, હાસ્યના ફુવારા ઊડતા અને જીવનના પાઠ પણ ભણાવાતા. 

આ જીવનપાઠના ડૉ. જ્યંતી પટેલ જ્ઞાતા હતા અને એટલે જ એમની બાયૉગ્રાફીનુ નામ છે 'સેલિબ્રેશન વિથ રિસ્ક ઑફ લાઇફ'

પછી રંગલાને ખબર પડી કે પગમાં તો ગોળી વાગી છે

જોખમ જ્યંતિ પટેલના જીવનમાં ડગલેને પગલે હતું, કારણ કે એ મૂળ અમારા અમદાવાદના દરિયાપુર વિસ્તારના નિવાસી. 

દરિયાપુર અને ખાડિયા અમદાવાદના બે એવા તોફાની વિસ્તારો જેનાથી અંગ્રેજો પણ ગભરાતા. 

1942 હોય, 1974 -75 કે 1985 અમે તોફાનોમાં પોલીસના દાંત ખાટા કરી, શાંતિથી ઘરમાં... \n\nમને ઉપરના લેખ માટે સારું શીર્ષક આપો.
ભાઈબંધને બચાવવા પગ ન ઉપડ્યો ત્યારે 'રંગલા'ને ખબર પડી કે પગમાં ગોળી વાગી છે